‘সব চক্রান্তকারীদের শাস্তি হোক’, আরজি কর নিয়ে বিস্ফোরক দিলীপ ঘোষ

সঞ্জীব সুইন, দুর্গাপুর: আরজি কর (RG Kar) কাণ্ড নিয়ে ফের তৃণমূলের (Tmc) প্রতি ক্ষোভ উগরে দিলেন বিজেপির প্রাক্তন রাজ্য সভাপতি (Former BJP state president) দিলীপ ঘোষ (Dilip Ghosh) । রবিবার সকালে দুর্গাপুরে প্রাতঃভ্রমণে বেরিয়ে দিলীপ ঘোষ বলেন, আরজি কর কাণ্ডে আসল ঘটনা সামনে আসুক। সব চক্রান্তকারীদের শাস্তি হওয়া উচিত নচেৎ আদালতের প্রতি আস্থা হারাবেন মানুষ।

দিলীপ বলেন, আরজি কর কাণ্ডের পেছনে আরও ভয়াবহ চক্রান্ত আছে যা সামনে আসা উচিত, মানুষের ভাবাবেগকে আদালতের বোঝা উচিত, নচেৎ এবার আদালতের (Court) প্রতি আস্থা হারাবে মানুষ। এদিন তিনি বলেন, সিবিআই আদালতের নির্দেশে এই ঘটনার তদন্ত শুরু করেছে। তাই আদালত নির্দেশ দিক আরও কে কে বা কারা এই চক্রান্তের পেছনে রয়েছে, না হলে আদালতের ওপর মানুষ আস্থা হারিয়ে ফেলবে।

আরও পড়ুন: মুখ্যমন্ত্রীর সফর, আলিপুরদুয়ার প্যারেড গ্রাউন্ড পরিদর্শনে প্রশাসনিক কর্তারা

রবিবার সকালে দুর্গাপুরের বিধাননগর এলাকায় মর্নিংওয়াক করেন দিলীপ ঘোষ, এরপর দুর্গাপুর টেনিস ক্লাবে এসে টেনিস খেলেন তিনি। কথা বলেন দলীয় কর্মীদের সঙ্গে। আর এইখানে এসে তিনি তৃণমূল সরকারকে নানা ইস্যুতে সমালোচনা করেন। নির্যাতিতার ওপর অত্যাচারের ঘটনার পেছনে সব চক্রান্তকারীকে শাস্তি হওয়া উচিত বলে মন্তব্য করেন তিনি।

উল্লেখ্য, ১৮ জানুয়ারি ছিল আরজি কাণ্ডে শুনানির দিন। ওই গোটা দেশের নজর ছিল শিয়ালদহ আদালতের দিকে। আরজি কর কাণ্ডে দোষী সাব্যস্ত হয়েছে সঞ্জয় রায়। কিন্তু সঞ্জয় আদালতে জানিয়েছে, এই ঘটনায় তাকে ফাঁসানো হয়েছে। সোমবার এই মামলার সাজা ঘোষণা। ২০২৩ সালের জুলাই মাসে আরজি কর মেডিক্যাল কলেজ হাসপাতালের এক মহিলা চিকিৎসকের ধর্ষণ ও খুনের ঘটনায় এই প্রথম কোনও ব্যক্তিকে দোষী সাব্যস্ত করা হল।

কিন্তু নির্যাতিতা বাবা-মা থেকে আন্দোলনকারিরা চিকিৎসক সাধারণ মানুষের বক্তব্য, এই কাজ একা সঞ্জয়ের নয়, এর পিছনে অন্য কারুর হাত আছে। কিন্তু সিবিআই এখনও পর্যন্ত এই ঘটনায় সঞ্জয় রায়ের নামই অভিযুক্ত হিসেবে আদালতে পেশ করেছে।